เซี่ยงไฮ้คอมโพสิตปิดลบ 4.58 จุด วิตกศก.จีนชะลอตัว
เซี่ยงไฮ้คอมโพสิตปิดลบ 4.58 จุด วิตกศก.จีนชะลอตัว
6 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดอ่อนแรงลงในวันนี้ โดยดัชนีเซี่ยงไฮ้คอมโพสิตปิดลบ 4.58 จุด หรือ -0.16% แตะที่ 2,933.10 จุด โดยหุ้นกลุ่มโบรกเกอร์และกลุ่มสินค้าเพื่อผู้บริโภคร่วงลงหนักสุด เนื่องจากนักลงทุนวิตกกังวลก่อนที่ทางการจีนจะเปิดเผยข้อมูลเศรษฐกิจในสัปดาห์นี้
นักลงทุนจับตาดูข้อมูลเศรษฐกิจจีนในสัปดาหนี้ รวมถึงทุนสำรองเงินตราต่างประเทศเดือนพ.ค., ยอดส่งออก ยอดนำเข้า, ดุลการค้าเดือนพ.ค., ดัชนีราคาผู้บริโภค (CPI) เดือนพ.ค., ดัชนีราคาผู้ผลิต (PPI) เดือนพ.ค., ยอดปล่อยกู้ล็อตใหม่สกุลเงินหยวนเดือนพ.ค., การลงทุนในสินทรัพย์ถาวรเดือนพ.ค., การผลิตภาคอุตสาหกรรมเดือนพ.ค. และยอดค้าปลีกเดือนพ.ค.